Gran Premio de España de 1981

O Gran Premio de España de 1981 foi unha carreira de Fórmula 1 celebrada no Circuíto do Jarama en Madrid, España o 21 de xuño de 1981. A carreira foi a sétima rolda da tempada  de Fórmula Un.

 Resumo 
O Gran Premio de España de 1981 contou coa segunda final máis pechada dunha carreira de Fórmula Un, logo do Gran Premio de Italia de 1971, tras o Ferrari de Gilles Villeneuve os catro seguintes coches terminaron en tan só 1,24 segundos. Esta foi a última vitoria de Villeneuve, a miúdo considerada como a súa obra mestra táctica.Gerald Donaldson. Gilles Villeneuve: The Life of the Legendary Racing Driver (London: Motor Racing Publications, 1996) ISBN 978-0-947981-44-0

Houbo algúns cambios para esta carreira, Eliseo Salazar deixara March para unirse a Ensign, en substitución de Marc Surer. Ademais, John Player Special regresou para patrocinar ao Team Lotus logo dun parénteses de 2 anos.

A pole foi para Jacques Laffite no seu Ligier - Matra, os dous Williams - Cosworth de Alan Jones e Carlos Reutemann foron segundo e terceiro por diante de John Watson do equipo McLaren, de Alain Prost de Renault e do Alfa Romeo de Bruno Giacomelli. Gilles Villeneuve foi sétimo.

O día da carreira foi infrecuentemente cálido. Ao principio da carreira de Jones e Reutemann tomaron vantaxe logo de que Laffite fixera unha mala saída. Villeneuve tomou o terceiro lugar na primeira curva, danando o alerón dianteiro de Prost cando tomou a posición. Ao final da primeira volta Villeneuve saíuse do rebufo de Reutemann e obtivo o segundo lugar. Jones comezou a tomar distancia, pero na volta 14 saíuse da pista, cando tiña 10 segundos de vantaxe sobre o canadense.

Isto deixou a Villeneuve con Reutemann na súa cola. Detrás deles estaban Watson, Laffite e Elio de Angelis que comezaron a pechar o duelo polo liderado. Reutemann tiña algúns problemas coa súa caixa de cambios e cando Laffite púxose detrás o arxentino pouco puido facer para impedir o adiantamento. Máis tarde Reutemann caeu detrás de Watson. Os cinco principais candidatos convertéronse nun tren de coches, xuntos nas voltas do final da carreira.

Villeneuve utilizou a potencia do seu motor Ferrari nas rectas para gañar un pouco de marxe e non ser superado polos seus rivais, pero nas curvas estaban sobre el. Laffite alcanzou ao canadense varias veces, cando saía das curvas, pero o Ferrari aguantou diante grazas a potencia do seu motor. Os cinco permaneceron xuntos ata a bandeira, cruzando a meta separados por tan só 1,24 segundos para lograr a segunda carreira máis pechada na historia da Fórmula Un.

Este sería o último Gran Premio de España no Jarama, debido ao feito de ter unha pista demasiado estreita para a Fórmula Un moderna, o difícil trazado e a escasa capacidade de público (a pequena lonxitude do circuíto foi probablemente a causa de que a carreira do ano anterior non contara como unha carreira para o Campionato do Mundo, o anuncio fixérase no mesmo fin de semana), foi o último Gran Premio de España ata a tempada de , cando se celebrou no recentemente construído Circuíto de Jerez no sur do país.

 Clasificación 

 Pos  Nº  Piloto  Construtor  Voltas  Tempo/Retirada  Grella  Puntos 1 27  Gilles Villeneuve Ferrari 80 1:46:35.01 7 9 2 26  Jacques Laffite Ligier-Matra 80 + 0.22 1 6 3 7  John Watson McLaren-Ford 80 + 0.58 4 4 4 2  Carlos Reutemann Williams-Ford 80 + 1.01 3 3 5 11  Elio de Angelis Lotus-Ford 80 + 1.24 10 2 6 12  Nigel Mansell Lotus-Ford 80 + 28.58 11 1 7 1  Alan Jones Williams-Ford 80 + 56.58 2  8 22  Mario Andretti Alfa Romeo 80 + 1:00.80 8  9 16  René Arnoux Renault 80 + 1:07.08 17  10 23  Bruno Giacomelli Alfa Romeo 80 + 1:13.65 6  11 21  Chico Serra Fittipaldi-Ford 79 + 1 volta 21  12 20  Keke Rosberg Fittipaldi-Ford 78 + 2 voltas 15  13 33  Patrick Tambay Theodore-Ford 78 + 2 voltas 16  14 14  Eliseo Salazar Ensign-Ford 77 + 3 voltas 24  15 28  Didier Pironi Ferrari 76 + 4 voltas 13  16 17  Derek Daly March-Ford 75 + 5 voltas 22  NC 3  Eddie Cheever Tyrrell-Ford 62 Non clasificado 20  Ret 25  Jean-Pierre Jabouille Ligier-Matra 51 Freos 19  Ret 6  Héctor Rebaque Brabham-Ford 46 Caixa de cambios 18  Ret 30  Siegfried Stohr Arrows-Ford 43 Encendido 23  Ret 5  Nelson Piquet Brabham-Ford 43 Accidente 9  Ret 15  Alain Prost Renault 28 Trompo 5  Ret 29  Riccardo Patrese Arrows-Ford 21 Freos 12  Ret 8  Andrea de Cesaris McLaren-Ford 9 Accidente 14  NSC 4  Michele Alboreto Tyrrell-Ford   NSC 31  Beppe Gabbiani Osella-Ford   NSC 9  Slim Borgudd ATS-Ford   NSC 35  Brian Henton Toleman-Hart   NSC 36  Derek Warwick Toleman-Hart   NSC 32  Giorgio Francia Osella-Ford        

 Posicións logo da carreira 

Clasificación no campionato de pilotos
 Pos Piloto Puntos 1  Carlos Reutemann 37 2  Alan Jones 24 3  Nelson Piquet 22 4  Gilles Villeneuve 21 5  Jacques Laffite 17

Clasificación do campionato de construtores
 Pos Construtor Puntos 1  Williams-Ford 61 2  Ferrari 26 3  Brabham-Ford 25 4  Ligier-Matra 17 5  Lotus-Ford 12

 Nota: só están incluídos os cinco primeiros postos da clasificación.

 Notas 

 Véxase tamén 

''A menos que se indique o contrario, todos os resultados da carreira tómanse de 

 Ligazóns externas 

Categoría:Grandes Premios de Fórmula 1 de 1981
Categoría:Gran Premio de España de Fórmula 1